pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต. นร. นายเทวัญฯ ลงพื้นที่ จ.เชียงใหม่ ตรวจติดตามการดำเนินงานพิงคนคร เตรียมพัฒนาและยกระดับศักยภาพเขียงใหม่ไนท์ซาฟารี ก่อนเปิดให้บริการ 1 กรกฎาคมนี้ ให้เข้าชมฟรี 15 วัน
วันศุกร์ที่ 26 มิถุนายน 2563
รมต. นร. นายเทวัญฯ ลงพื้นที่ จ.เชียงใหม่ ตรวจติดตามการดําเนินงานพิงคนคร เตรียมพัฒนาและยกระดับศักยภาพเขียงใหม่ไนท์ซาฟารี ก่อนเปิดให้บริการ 1 กรกฎาคมนี้ ให้เข้าชมฟรี 15 วัน
นายเทวัญ ลิปตพัลลภ รัฐมนตรีประจําสํานักนายกรัฐมนตรี ลงพื้นที่ จ.เชียงใหม่ ตรวจติดตามการดําเนินงานพิงคนคร เตรียมพัฒนาและยกระดับศักยภาพเขียงใหม่ไนท์ซาฟารี ก่อนเปิดให้บริการ 1 กรกฎาคมนี้ ให้เข้าชมฟรี 15 วัน
วันนี้ (26 มิถุนายน 2563) เวลา 17.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี นําคณะลงพื้นที่ จ.เชียงใหม่ ประกอบด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นางทัศนีย์ ผลชานิโก รองอธิบดีกรมประชาสัมพันธ์ และผู้ที่เกี่ยวข้อง เพื่อตรวจเยี่ยมและติดตามการดําเนินงานของสํานักงานพัฒนาพิงคนคร (องค์การมหาชน) ซึ่งเป็นหน่วยงานในกํากับดูแลของรัฐมนตรีประจําสํานักนายกรัฐมนตรี โดยเป็นหน่วยงานที่บริหารจัดการเชียงใหม่ไนท์ซาฟารี แหล่งท่องเที่ยวและแหล่งเรียนรู้ด้านทรัพยากรธรรมชาติที่สําคัญของพื้นที่ภาคเหนือ อีกทั้งยังเป็นองค์กรที่ดูแลศูนย์ประชุมและการแสดงสินค้านานาขาติเฉลิมพระเกียรติ 7 รอบพระชนมพรรษา สถานที่จัดการประชุมและนิทรรศการสําคัญของจังหวัดเชียงใหม่อีกด้วย
สําหรับการลงพื้นที่ครั้งนี้ รัฐมนตรีประจําสํานักนายกรัฐมนตรี ได้ติดตามจากกรณีที่คณะรัฐมนตรีได้มีมติเห็นชอบให้โอนสํานักงานเชียงใหม่ไนท์ซาฟารี ให้แก่องค์กรสวนสัตว์ โดยปัจจุบันอยู่ระหว่างการพิจารณาถ่ายโอนภารกิจ แต่เนื่องจากสถานการณ์แพร่ระบาดเชื้อไวรัสโควิด-19 ส่งผลกระทบต่อรายได้ของเชียงใหม่ไน้ท์ซาฟารีซึ่งต้องปิดให้บริการตามมาตรการป้องกันการแพร่ระบาดเชื้อไวรัสโควิด-19 ของรัฐบาล สํานักงานพัฒนาพิงคนคร (องค์การมหาชน) จึงมีความจําเป็นที่ต้องขอรับการสนับสนุนงบประมาณ พ.ศ.2564 เพื่อฟื้นฟูและสนับสนุนการดําเนินงานของเชียงใหม่ไน้ท์ซาฟารีต่อไปจนกว่าการถ่ายโอนไปยังองค์การสวนสัตว์จะแล้วเสร็จ
รัฐมนตรีประจําสํานักนายกรัฐมนตรี เปิดเผยว่า การลงพื้นที่ครั้งนี้นอกจากจะมาติดตามการบริหารจัดการของเชียงใหม่ไน้ท์ซาฟารีแล้ว ยังได้มาตรวจดูความพร้อมของสถานที่ และมาตรการป้องกันโควิด-19 เพื่อพร้อมเปิดให้บริการในวันที่ 1 กรกฎาคมนี้ โดยในช่วง 15 วันแรกของการเปิดให้บริการ จะไม่คิดค่าผ่านประตู คาดว่าจะมีนักท่องเที่ยวเดินทางมาเข้าชมธรรมชาติและศึกษาสัตว์ต่าง ๆ เป็นจํานวนมาก ประกอบกับมาตรการกระตุ้นการท่องเที่ยวของรัฐบาล ซึ่งตนได้กําชับให้ทางไน้ท์ซาฟารีตรวจคัดกรองอย่างเข้มงวด
รัฐบาลไทย-ข่าวทำเนียบรัฐบาล-รัฐบาล เปิดยุทธการทลายยาเสพติดทั่วประเทศ 3 เดือน กวาดเก็บยาบ้าเกือบ 250 ล้านเม็ด ย้ำเป็นภัยที่ยอมไม่ได้
วันพฤหัสบดีที่ 21 กุมภาพันธ์ 2562
รัฐบาล เปิดยุทธการทลายยาเสพติดทั่วประเทศ 3 เดือน กวาดเก็บยาบ้าเกือบ 250 ล้านเม็ด ย้ําเป็นภัยที่ยอมไม่ได้
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม.และ รมว.กห. ได้รับทราบ รายงานการขับเคลื่อนแก้ไขปัญหายาเสพติดเร่งด่วน รอบ 3 เดือน ( พ.ย. 61 - ม.ค. 62 ) โดยฝ่ายความมั่นคง ทั้งทหาร ตํารวจและฝ่ายปกครอง ตามนโยบายของรัฐบาล
โดยบูรณาการทํางานร่วมกันในทุกพื้นที่ ทั้งการสกัดกั้นตามแนวชายแดน และการปราบปรามในพื้นที่เขตเมือง สามารถยึดยาเสพติดได้รวม เป็นยาบ้าถึง 247 ล้านเม็ด , ยาไอซ์ 3,455 กก. , เฮโรอีน 800 กก. กัญชาเกือบ 9,000 กก. จับกุมผู้ต้องหากว่า 23,000 ราย ขณะเดียวกัน ได้นําผู้เสพออกมาสู่กระบวนการบําบัดแล้ว กว่า 6,000 ราย
สําหรับพื้นที่ 3 จังหวัดชายแดนภาคใต้ พบว่า ยาเสพติดมีความเชื่อมโยงกับความรุนแรงในพื้นที่ โดยพบเยาวชนในพื้นที่ใช้ยาเสพติดมากขึ้น ซึ่งผู้นําศาสนา ได้ประสาน กอ.รมน.ภาค 4 (ส่วนหน้า ) ร่วมเป็นเครือข่ายเฝ้าระวัง สามารถกวาดล้างยาบ้า จากผู้ค้ารายย่อยที่กระจายตัวจ่ายยาถึงเยาวชนในพื้นที่ต่างๆได้เกือบ 2 ล้านเม็ด จับกุมผู้ต้องหากว่า 5,000 ราย โดยพบเจ้าหน้าที่รัฐและผู้บริหารท้องถิ่นบางคนเข้าไปเกี่ยวข้อง ซึ่งได้ปลดออกและดําเนินคดีแล้วกว่า 20 คน บางส่วนกําลังสอบสวนขยายผลเชื่อมโยงความรุนแรงและธุรกิจเถื่อนในพื้นที่ซึ่งมีมูลค่ากว่าพันล้าน พร้อมกันนี้ ได้นําเยาวชนในพื้นที่เข้าสู่กระบวนการบําบัดและติดตามผลร่วมกันกว่า 12,000 ราย
พล.อ.ประวิตร ได้กล่าวแสดงความขอบคุณ ทุกส่วนราชการที่ร่วมมือกันปฏิบัติงานอย่างจริงจังในรอบ 3 เดือนที่ผ่านมา โดยย้ําว่า “ยาเสพติด เป็นภัยของสังคมร่วมกัน ที่จะยอมให้มีอยู่และทําลายลูกหลานเราไปต่อหน้าอีกไม่ได้” โดยมอบเป็นนโยบายและกําชับ ขอให้ร่วมกันเดินหน้าขับเคลื่อนแก้ปัญหายาเสพติดต่อไป โดยต้องแสวงความร่วมมือกับทุกภาคส่วนของสังคมมากขึ้น ทั้งงานสกัดกั้นตามแนวชายแดน การปราบปรามและการบําบัดรักษาผู้ติดยา โดยเฉพาะเด็กและเยาวชนที่เป็นกําลังสําคัญในอนาคต โดยกําหนดให้มีมาตรการพิเศษทุกจังหวัดในพื้นที่เขตเมือง ให้เข้มงวดสถานบันเทิงและสถานบริการที่เป็นแหล่งมั่วสุม เพ่งเล็งพื้นที่เสี่ยง สถานศึกษา และโรงงานอุตสาหกรรม
ขณะเดียวกัน ขอให้ สํานักงาน ป.ป.ส. ขยายความร่วมมือระหว่างประเทศ ปฏิบัติการปิดล้อมพื้นที่ สามเหลี่ยมทองคํา ชายแดนไทย - เมียนมา - ลาว รุกทําลายเครือข่ายและโครงสร้างรายสําคัญที่เชื่อมโยงกับประเทศเพื่อนบ้าน รวมทั้งเพิ่มมาตรการเฝ้าระวังและรุกปฏิบัติการในระบบขนส่งและเครือข่ายออนไลน์มากขึ้น ทั้งนี้จะต้องไม่มีเจ้าหน้าที่รัฐเข้าไปเกี่ยวข้องโดยเด็ดขาด หากมีต้องปลดออกและดําเนินคดีให้ถึงที่สุด
........
รัฐบาลไทย-ข่าวทำเนียบรัฐบาล-รองปลัดฯ วรวรรณ และคณะผู้ตรวจราชการ ประชุมออนไลน์กับ ศอญ.จอส.พระราชทาน
วันศุกร์ที่ 3 กรกฎาคม 2563
รองปลัดฯ วรวรรณ และคณะผู้ตรวจราชการ ประชุมออนไลน์กับ ศอญ.จอส.พระราชทาน
รองปลัดฯ วรวรรณ และคณะผู้ตรวจราชการ ประชุมออนไลน์กับ ศอญ.จอส.พระราชทาน
วันนี้ (3 กรกฎาคม 2563) เวลา 09.00 - 11.00 น. นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม ประชุมผ่านระบบออนไลน์เพื่อรายงานความก้าวหน้าโครงการจิตอาสาในภาพรวมของกระทรวงฯ กับศูนย์อํานวยการใหญ่จิตอาสาพระราชทาน (ศอญ.จอส.พระราชทาน) โดยมี พล.ร.อ.ปวิตร รุจิเทศ ผอ.ศอญ.จอส. เป็นประธานฯ
ในการนี้ นายบรรจง สุกรีฑา นายเดชา จาตุธนานันท์ นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และ นางอัญชลี ยิ่งทวีสิทธิกุล ผู้เชี่ยวชาญเฉพาะด้านสิ่งแวดล้อม กรมโรงงานอุตสาหกรรม ได้ร่วมชี้แจงโครงการจิตอาสาที่ดําเนินการในคูคลองและลุ่มน้ําสายหลักของประเทศ ณ ห้องศูนย์อํานวยการจิตอาสากระทรวงอุตสาหกรรม ชั้น 5 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีสุริยะฯ มอบรางวัลชาวไร่อ้อยดีเด่นและโรงงานน้ำตาลดีเด่น ประจำปี 2563
วันจันทร์ที่ 10 สิงหาคม 2563
รัฐมนตรีสุริยะฯ มอบรางวัลชาวไร่อ้อยดีเด่นและโรงงานน้ําตาลดีเด่น ประจําปี 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบรางวัลชาวไร่อ้อยดีเด่นและโรงงานน้ําตาลดีเด่น ประจําปี 2563 ณ โรงแรมมิราเคิล แกรนด์ คอนเวนชั่น กรุงเทพฯ
วันนี้ (10 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีมอบรางวัลชาวไร่อ้อยดีเด่นและโรงงานน้ําตาลดีเด่น ประจําปี 2563 โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการอ้อยและน้ําตาลทราย กล่าวรายงาน ซึ่งการจัดงานดังกล่าวมีวัตถุประสงค์เพื่อเป็นการเชิดชูเกียรติและเป็นกําลังใจให้เกษตรกรชาวไร่อ้อยและผู้บริหารโรงงานน้ําตาล ที่มีความมุ่งมั่นในการพัฒนาอุตสาหกรรมอ้อยและน้ําตาลทรายอย่างสม่ําเสมอ โดยสํานักงานคณะกรรมการอ้อยและน้ําตาลทราย ได้คัดเลือกเกษตรกรชาวไร่อ้อยและโรงงานน้ําตาล ที่มีผลงานการพัฒนาคุณภาพและประสิทธิภาพการผลิตดีเด่น เพื่อเข้ารับถ้วยเกียรติยศและโล่ประกาศเกียรติคุณจากกระทรวงอุตสาหกรรม ซึ่งในปีนี้ได้คัดเลือกเกษตรกรชาวไร่อ้อยที่มีผลงานการพัฒนาด้านอ้อยดีเด่น และโรงงานน้ําตาลที่มีประสิทธิภาพการผลิตสูงสุด รวมทั้งสิ้น 89 รางวัล โดยการมอบรางวัลดังกล่าว จะเป็นส่วนสําคัญที่ช่วยสร้างกําลังใจ และส่งเสริมให้เกิดการพัฒนาคุณภาพของเกษตรดรชาวไร่อ้อยและโรงงานน้ําตาล ให้มีผลผลิตที่ดี รักษามาตรฐาน และขับเคลื่อนอุตสาหกรรมอ้อยและน้ําตาลทรายให้เติบโตอย่างยั่งยืนพร้อมแข่งขันในตลาดโลก ณ โรงแรมมิราเคิล แกรนด์ คอนเวนชั่น กรุงเทพฯ
โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายสุรพล ชามาตย์ นางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง นายบรรจง สุกรีฑา ผู้ตรวจราชการกระทรวงอุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม นายเมธากุล สุวรรณบุตร รองโฆษกประจํากระทรวงอุตสาหกรรม และผู้บริหารกระทรวงอุตสาหกรรม เข้าร่วม โดยมี นายเอกภัทร วังสุวรรณ เลขาธิการสํานักงานคณะกรรมการอ้อยและน้ําตาลทราย ให้การต้อนรับ
รัฐบาลไทย-ข่าวทำเนียบรัฐบาล-รองปลัด สธ.และโฆษก สธ.ชี้แจงกรณีที่มีเว็บไซต์-เพจ ให้ความสนใจกรณีตูน บอดี้แสลม วิ่งรับเงินบริจาคเพื่อหาทุนสนับสนุนงานการแพทย์
วันพฤหัสบดีที่ 12 ตุลาคม 2560
รองปลัด สธ.และโฆษก สธ.ชี้แจงกรณีที่มีเว็บไซต์-เพจ ให้ความสนใจกรณีตูน บอดี้แสลม วิ่งรับเงินบริจาคเพื่อหาทุนสนับสนุนงานการแพทย์
รองปลัด สธ.และโฆษก สธ.ชี้แจงกรณีที่มีเว็บไซต์-เพจ ให้ความสนใจกรณีตูน บอดี้แสลม วิ่งรับเงินบริจาคเพื่อหาทุนสนับสนุนงานการแพทย์ โดยเว็บไซต์-เพจได้ตั้งข้อสังเกต วิจารณ์เปรียบเทียบถึงการทํางานของภาครัฐ
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ชี้แจงกรณี เว็บไซต์มติชน เพจ Drama-addict แล เพจ TaxBugnoms ให้ความสนใจกรณีนายอาทิวราห์ คงมาลัย หรือตูน บอดี้แสลม วิ่งรับเงินบริจาคเพื่อหาทุนสนับสนุนงานการแพทย์ ในโครงการ “ก้าวคนละก้าวเพื่อ 11 โรงพยาบาลทั่วประเทศ” โดยตั้งข้อสังเกตและวิจารณ์เปรียบเทียบถึงการทํางานของภาครัฐ นั้น แพทย์หญิงพรรณพิมล ชี้แจงว่า กิจกรรม “ก้าวคนละก้าวเพื่อ 11 โรงพยาบาลทั่วประเทศ” ที่นักร้องชื่อดังได้จัดขึ้นเพื่อระดมทุนจากประชาชนที่ยินดีร่วมสนับสนุนบริจาคกับศิลปินที่ตนเองชื่นชม นําไปมอบให้โรงพยาบาลภาครัฐในสังกัดกระทรวงสาธารณสุขและกระทรวงกลาโหมรวม 11 แห่ง เป็นตัวอย่างของแนวทางประชารัฐ ที่ประชาชนเข้ามามีส่วนร่วมวางแผนพัฒนาและสนับสนุนดูแลโรงพยาบาล ซึ่งประเทศไทยมีโรงพยาบาลรัฐทุกสังกัดมากกว่า 10,000แห่ง ที่สร้างจากภาษีของประชาชนและรัฐบาลได้จัดสรรงบประมาณทุกปีในการจัดบริการประชาชนทั่วประเทศกว่า 65 ล้านคน
ที่ผ่านมาโรงพยาบาลได้รับการช่วยเหลือสนับสนุนจากประชาชนและองค์กรต่าง ๆ ช่วยเติมเต็มระบบสุขภาพมาโดยตลอด ไม่ได้ปล่อยให้เป็นหน้าที่ของรัฐบาลฝ่ายเดียว และการจัดกิจกรรมของคุณตูน ในครั้งนี้ ได้มีการพบปะและหารือกับผู้บริหารระดับสูง รวมทั้งโรงพยาบาล ซึ่งกระทรวงสาธารณสุขได้ขอบคุณ ชื่นชมและพร้อมสนับสนุนกิจกรรมอย่างเต็มที่ ประชาชนควรสนับสนุนให้กําลังใจและชื่นชมการจัดกิจกรรมครั้งนี้ด้วย
รัฐบาลไทย-ข่าวทำเนียบรัฐบาล-รัฐบาลเตรียมสร้างการเรียนรู้ด้านพลังงานแก่ประชาชน
วันศุกร์ที่ 17 มีนาคม 2560
รัฐบาลเตรียมสร้างการเรียนรู้ด้านพลังงานแก่ประชาชน
รัฐบาลวางแผนจัดเวทีเสวนาสัญจรเพื่อแลกเปลี่ยนเรียนรู้และสร้างความเข้าใจด้านพลังงานแก่ประชาชนทั่วประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลวางแผนจัดเวทีเสวนาสัญจรเพื่อแลกเปลี่ยนเรียนรู้และสร้างความเข้าใจด้านพลังงานแก่ประชาชนทั่วประเทศ โดยใช้ช่วงเวลาที่ต้องทําการศึกษาผลกระทบสิ่งแวดล้อมและสุขภาพของโรงไฟฟ้าแห่งใหม่ ในการเผยแพร่ข้อมูลแนวโน้มปริมาณพลังงานของประเทศไทย การบริหารจัดการ และสัดส่วนเชื้อเพลิงที่ใช้ในปัจจุบัน รวมถึงข้อดีข้อเสียของเชื้อเพลิงและแหล่งกําเนิดพลังงานประเภทต่าง ๆ เปรียบเทียบกับต่างประเทศ ตลอดจนวางแนวทางในการพัฒนาพลังงานเพื่อใช้ในอนาคตร่วมกัน โดยเชื้อเพลิงที่จะเป็นแหล่งพลังงานที่ดีจะต้องหาง่าย ราคาถูก ปลอดภัย มีคุณภาพและมีเสถียรภาพสูง เพื่อไม่ให้กระทบต่อค่าครองชีพของประชาชนในภายหลัง และสามารถรองรับการเจริญเติบโตทางเศรษฐกิจของประเทศได้ในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“บิ๊กน้อย” รณรงค์ปลูกต้นรวงผึ้ง ชวน”ทำความดี”สร้างความสุข สู่ชายแดนใต้
วันศุกร์ที่ 20 กรกฎาคม 2561
“บิ๊กน้อย” รณรงค์ปลูกต้นรวงผึ้ง ชวน”ทําความดี”สร้างความสุข สู่ชายแดนใต้
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ เป็นประธานในพิธีจัดกิจกรรมรณรงค์ “ทําความดี สร้างความสุข สู่ชายแดนใต้”
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ เป็นประธานในพิธีจัดกิจกรรมรณรงค์ “ทําความดี สร้างความสุข สู่ชายแดนใต้” ในวันศุกร์ที่ ๒๐ กรกฎาคม ๒๕๖๑ เวลา ๐๙.๓๐ น.ณ กองบัญชาการกองพลทหารราบที่ ๑๕ ค่ายสมเด็จพระสุริโยทัย จังหวัดปัตตานี ท่ามกลางหัวหน้าส่วนราชการ ภาคเอกชน ประชาขน และเยาวชนที่พร้อมใจกันใส่เสื้อเหลือง มาร่วมงานอย่างคึกคัก ทั้งนี้ เนื่องในโอกาสมหามงคลเฉลิมพระชนมพรรษา ๖๖ พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ในวันที่ ๒๘ กรกฎาคม ๒๕๖๑
โดยทุกภาคส่วนนําโดย หัวหน้าผู้แทนพิเศษของรัฐบาล พร้อมด้วยข้าราชการ ผู้นําศาสนา ภาคเอกชน ภาคประชาชน นักเรียน นักศึกษา และ เครือข่ายเสริมสร้างการมีส่วนร่วมของทุกภาคส่วนจังหวัดชายแดนภาคใต้ ได้จัดกิจกรรมรณรงค์ “ทําความดี สร้างความสุข สู่ชายแดนใต้”เพื่อเป็นการแสดงความจงรักภักดี รณรงค์ให้ประชาชนทั่วไป ได้ร่วมแรงร่วมใจกัน มีจิตอาสาทําความดีในกิจกรรมต่าง ๆ อันเป็นการสร้างความสุขให้ทั้งผู้ให้และผู้รับ และเป็นการเสริมสร้างให้เกิดความรักความเข้าใจระหว่างพี่น้องประชาชนในพื้นที่จังหวัดชายแดนภาคใต้
กิจกรรมครั้งนี้ จัดขึ้นในระหว่างวันที่ ๒๑-๒๗ กรกฎาคม ๒๕๖๑ โดยได้รับความร่วมแรงร่วมใจอย่างเต็มความสามารถ   จากส่วนราชการ ภาคเอกชน ภาคประชาชน นักเรียน นักศึกษา และเครือข่ายเสริมสร้างการมีส่วนร่วมของทุกภาคส่วนจังหวัดชายแดนภาคใต้ โดยมีกิจกรรม “ทําความดี สร้างความสุข สู่ชายแดนใต้”ในวันนี้ จํานวน 10 กิจกรรม ได้แก่
1. การทําความสะอาดสถานที่บ้านเรือนและสถานที่สาธารณะ โดย กองพล
ทหารราบที่ ๑๕
2. การบริจาคโลหิต โดย นักศึกษาสถาบันอาชีวศึกษาจังหวัดชายแดนภาคใต้ และประชาชน
3. การบริการตรวจสุขภาพ
4. ทันตกรรม โดย ศูนย์แพทย์ทหารบกจังหวัดชายแดนภาคใต้ และ มหาวิทยาลัยสงขลานครินทร์ (ม.อ.) วิทยาเขตหาดใหญ่
5. บริการตัดผมสุภาพบุรุษ
6.เสริมสวยสุภาพสตรี โดย วิทยาลัยการอาชีพปัตตานี
7. บริการพิมพ์นามบัตร โดย วิทยาลัยอาชีวศึกษาปัตตานี
8. บริการซ่อมและเปลี่ยนถ่ายน้ํามันเครื่องรถจักรยานยนต์ โดย วิทยาลัยเทคนิคกาญจนาภิเษกปัตตานี
9. การปลูกต้นรวงผึ้ง โดย สํานักงานคณะกรรมการขับเคลื่อนการแก้ไขปัญหาจังหวัดชายแดนภาคใต้ ส่วนหน้า
และ 10. การปล่อยปลาในแหล่งน้ํา โดย ศูนย์วิจัยและพัฒนาการเพาะเลี้ยงสัตว์น้ําจืดปัตตานี
ในโอกาสนี้ พล.อ. สุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ หรือ “บิ๊กน้อย” ได้มอบต้นรวงผึ้ง ต้นไม้ประจําพระองค์สมเด็จพระเจ้าอยู่หัวฯ แก่หัวหน้าส่วนราชการ ภาคเอกชน ภาคประชาชน และนักเรียนนักศึกษา พร้อมกับกล่าวเชิญชวนประชาชนทุกหมู่เหล่าร่วมกิจกรรมรณรงค์ “ทําความดี สร้างความสุข สู่ชายแดนใต้”
รัฐบาลไทย-ข่าวทำเนียบรัฐบาล-ผลการประชุม ก.ค.ศ. 8/2560
วันจันทร์ที่ 24 เมษายน 2560
ผลการประชุม ก.ค.ศ. 8/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 8/2560
● เห็นชอบอํานาจหน้าที่ของศึกษาธิการจังหวัด(ศธจ.)
ตามพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม ที่กําหนดไว้ตามคําสั่งหัวหน้าคณะรักษาความสงบแห่งชาติ ที่ 19/2560โดยมอบให้สํานักงาน ก.ค.ศ. จัดทําแนวปฏิบัติเพื่อให้การปฏิบัติงานเป็นมาตรฐานเดียวกัน
●เห็นชอบการกําหนดกรอบอัตรากําลังผู้ปฏิบัติงานในสํานักงานศึกษาธิการจังหวัด
ซึ่งแบ่งออกเป็น 4 ขนาดได้แก่ ขนาดใหญ่พิเศษ (21 อําเภอขึ้นไป) ขนาดใหญ่ (16-20 อําเภอ) ขนาดกลาง (9-15 อําเภอ) และขนาดเล็ก (8 อําเภอลงมา) โดยในระยะแรกให้เกลี่ยอัตรากําลังจากสํานักงานเขตพื้นที่การศึกษาตําแหน่งศึกษานิเทศก์ที่เป็นตําแหน่งว่าง จํานวน 958 ตําแหน่งและตําแหน่งบุคลากรทางการศึกษาอื่นตามมาตรา 38 ค.(2) ซึ่งมีอัตราตามกรอบอัตรากําลังที่ ก.ค.ศ. กําหนด ไม่เกินร้อยละ 25ของจํานวนตําแหน่งทั้งหมด (หรือคิดเป็นจํานวน 3,575 คน)
ทั้งนี้ การเกลี่ยอัตรากําลังดังกล่าวให้เป็นไปด้วยความสมัครใจ ไม่มีการบังคับ ไม่กีดกัน และไม่ทําให้ราชการเสียหายทั้งต้นทางและปลายทาง
●อนุมัติให้กําหนดตําแหน่งรองศึกษาธิการจังหวัด
เป็นตําแหน่งประเภทอํานวยการเฉพาะด้านการบริหารสํานักงานศึกษาธิการจังหวัดระดับต้นในสํานักงานศึกษาธิการจังหวัดแต่ละจังหวัดและกรุงเทพมหานครโดยเบื้องต้นกําหนดให้มีรอง ศธจ.จังหวัดละ 1 อัตรา
●เห็นชอบ (ร่าง) หลักเกณฑ์และวิธีการสรรหาผู้ดํารงตําแหน่งรองศึกษาธิการจังหวัด สังกัดสํานักงานปลัดกระทรวงศึกษาธิการ
โดยสรุปหลักการที่สําคัญ ดังนี้
คุณสมบัติของผู้มีสิทธิสมัครเข้ารับการสรรหาเป็นผู้ดํารงตําแหน่งใดตําแหน่งหนึ่ง ดังต่อไปนี้
1) รองผู้อํานวยการสํานักงานเขตพื้นที่การศึกษาประถมศึกษา หรือรองผู้อํานวยการสํานักงานเขตพื้นที่การศึกษามัธยมศึกษา
2) รองผู้อํานวยการสํานักงาน กศน.จังหวัด/กรุงเทพมหานคร
3) รองผู้อํานวยการสํานักงานการศึกษาเอกชนจังหวัด
วิธีการสรรหา
- ประเมินความรู้ความสามารถในตําแหน่งพิจารณาจากประวัติ ประสบการณ์ทางการบริหารและผลงานที่ประสบผลสําเร็จ
- ประเมินความเหมาะสมกับการปฏิบัติหน้าที่ประเมินตามรูปแบบและวิธีการที่สํานักงานปลัดกระทรวงศึกษาธิการกําหนด
- ประเมินความเหมาะสมกับตําแหน่งประเมินจากวิสัยทัศน์และแนวทางการพัฒนาสํานักงานศึกษาธิการจังหวัด และสัมภาษณ์ ตามองค์ประกอบและตัวชี้วัดที่สํานักงานปลัดกระทรวงศึกษาธิการกําหนด
เกณฑ์การตัดสินผู้ผ่านการสรรหาต้องได้คะแนนในการประเมินความรู้ความสามารถในตําแหน่ง ความเหมาะสมกับการปฏิบัติหน้าที่และความเหมาะสมกับตําแหน่ง ในแต่ละหัวข้อไม่ต่ํากว่าร้อยละ 50 และรวมทุกหัวข้อไม่ต่ํากว่าร้อยละ 60
การบรรจุและแต่งตั้งผู้ได้รับการสรรหาจะได้รับการบรรจุและแต่งตั้งตามลําดับที่ เป็นรายภาค และตามจํานวนตําแหน่งว่างที่ประกาศฯ โดยไม่มีการขึ้นบัญชี
รัฐบาลไทย-ข่าวทำเนียบรัฐบาล-“พาณิชย์” เดินหน้าซับน้ำตาผู้ประสบอุทกภัย สั่งพาณิชย์จังหวัดและหน่วยงานงานในสังกัดช่วยเหลือประชาชนเต็มที่
วันศุกร์ที่ 4 สิงหาคม 2560
“พาณิชย์” เดินหน้าซับน้ําตาผู้ประสบอุทกภัย สั่งพาณิชย์จังหวัดและหน่วยงานงานในสังกัดช่วยเหลือประชาชนเต็มที่
รัฐมนตรีว่าการกระทรวงพาณิชย์ (นางอภิรดี ตันตราภรณ์)  เปิดเผยว่า จากปัญหาอุทกภัยที่เกิดขึ้นในพื้นที่ 11 จังหวัดของประเทศ โดยเฉพาะอย่างยิ่งในภาคตะวันออกเฉียงเหนือและภาคเหนือ ได้กําชับให้หน่วยงานที่เกี่ยวข้องทั้งในส่วนกลางและส่วนภูมิภาค
เตรียมมาตรการช่วยเหลือประชาชนในพื้นที่อย่างต่อเนื่อง โดยเฉพาะอย่างยิ่งได้กําชับพาณิชย์จังหวัดในพื้นที่ภาคตะวันออกเฉียงเหนือและภาคเหนือ เช่น สกลนคร กาฬสินธุ์ มหาสาคาม ยโสธร บึงกาฬ นครราชสีมา และชัยภูมิ ให้เข้าช่วยเหลือประชาชนในพื้นที่ๆ ประสบปัญหาอุทกภัยอย่างเร่งด่วนและต่อเนื่องแล้ว เนื่องจากพาณิชย์จังหวัดจะเป็นผู้ที่ใกล้ชิดกับประชาชนในพื้นที่มากที่สุดที่จะต้องเป็นตัวกลางประสานการทํางานของพื้นที่กับส่วนกลาง เพื่อบรรเทาปัญหาอย่างทันท่วงที
ทั้งนี้ภายหลังจากเกิดเหตุอุทกภัย กระทรวงพาณิชย์ โดยกรมการค้าภายในก็ได้ประสานกับห้างค้าปลีกรายใหญ่และร้านสะดวกซื้อในพื้นที่ให้เร่งเปิดดําเนินการ ตลอดจนเร่งกระจายสินค้าเข้าสู่พื้นที่ๆ ได้รับผลกระทบจากอุทกภัยอย่างเร่งด่วน ซึ่งได้รับความร่วมมือเป็นอย่างดี โดยในขณะนี้พบว่าห้างค้าปลีกรายใหญ่และร้านสะดวกซื้อในหลายจังหวัดได้เริ่มเปิดให้บริการแล้ว เช่น จังหวัดสกลนครพบว่าห้างโรบินสัน ท็อปส์ มาร์เก็ต บิ๊กซี ซูเปอร์เซ็นเตอร์ และห้างแม็คโคร ได้ทยอยเปิดให้บริการแล้ว และมีปริมาณสินค้าที่เพียงพอต่อความต้องการของผู้บริโภค โดยเฉพาะอย่างยิ่งท็อปส์  มาร์เก็ต และบิ๊กซี ซูเปอร์เซ็นเตอร์ ได้จัดกิจกรรมลดราคาสินค้าที่จําเป็นต่อการครองชีพ 15 - 20 % เพื่อช่วยเหลือผู้ประสบภัยด้วยอีกทางหนึ่ง ในขณะที่การจําหน่ายสินค้าอาหารสด ในตลาดที่จัดตั้งขึ้นชั่วคราวในพื้นที่จังหวัดสกลนคร แทนบริเวณน้ําท่วมพบว่า มีการจําหน่ายสินค้าอาหารสดตามปกติ โดยมีสินค้าส่งมาจากจังหวัดอุดรธานี ขอนแก่น และกรุงเทพฯ ซึ่งในขณะนี้ยังไม่พบว่ามีการปรับราคาสูงขึ้นแต่อย่างใด เช่นเดียวกับที่จังหวัดพิษณุโลก ได้รับรายงานจากสํานักงานพาณิชย์จังหวัดว่าจากการตรวจสอบติดตามสถานการณ์ราคาจําหน่ายสินค้าอุปโภคบริโภคในพื้นที่ดังกล่าว พบว่า ยังไม่มีการปรับขึ้นราคาสินค้าแต่อย่างใด และปริมาณสินค้ายังมีเพียงพอต่อความต้องการในพื้นที่ และเพื่อเป็นการบรรเทาความเดือดร้อนให้กับประชาชนที่ประสบปัญหาอุทกภัย กระทรวงพาณิชย์จะได้มีการจัดโครงการธงฟ้าราคาประหยัดเพื่อช่วยเหลือผู้ประสบอุทกภัยในระยะเวลาอันใกล้นี้ โดยเริ่มที่จังหวัดสกลนครเป็นแห่งแรก และกระจายไปยังจังหวัดที่ได้รับผลกระทบจากอุทกภัยจังหวัดอื่นๆ ต่อไป
รัฐมนตรีว่าการกระทรวงพาณิชย์ กล่าวเพิ่มเติมว่า ในขณะที่กรมทรัพย์สินทางปัญญา กระทรวงพาณิชย์ ก็ได้จัดกิจกรรมช่วยเหลือเกษตรกรในการกระจายสินค้าเกษตรสู่ผู้บริโภค ผ่านงาน GI Market ระหว่างวันที่ 1 - 7 สิงหาคม 2560 ณ เซ็นทรัลพลาซา เวสต์เกต โดยเป็นงานที่รวบรวมสินค้า GI (Geographical Indication: GI) หรือสินค้าสิ่งบ่งชี้ทางภูมิศาสตร์ กว่า 60 ร้านค้า เช่น ผ้าครามธรรมชาติสกลนคร เนื้อโคขุนโพนยางคํา น้ําหมากเม่าสกลนคร ข้าวฮางหอมทองสกลทวาปี สับปะรดบ้านคา ส้มโอปูโกยะรัง ผ้าหมักโคลนหนองสูง เป็นต้น เพื่อให้ผู้บริโภคได้มีโอกาสช่วยเหลือผู้ประกอบการจากจังหวัดสกลนครและเลือกซื้อสินค้า GI ของแท้จากแหล่งผลิต
รัฐบาลไทย-ข่าวทำเนียบรัฐบาล-อธิบดีกรมชลประทาน ชี้แจงการระบายน้ำผ่านเขื่อนเจ้าพระยาเป็นไปตามแผนฯ ไม่ได้มีการเร่งปล่อยน้ำผ่านท้ายเขื่อนฯ หรือปล่อยน้ำในเวลากลางคืนแต่อย่างใด
วันอาทิตย์ที่ 15 ตุลาคม 2560
อธิบดีกรมชลประทาน ชี้แจงการระบายน้ําผ่านเขื่อนเจ้าพระยาเป็นไปตามแผนฯ ไม่ได้มีการเร่งปล่อยน้ําผ่านท้ายเขื่อนฯ หรือปล่อยน้ําในเวลากลางคืนแต่อย่างใด
อธิบดีกรมชลฯ ยืนยันการระบายน้ําผ่านเขื่อนเจ้าพระยาเป็นไปตามแผน ไม่ได้เร่งปล่อยน้ําผ่านท้ายเขื่อนฯ หรือปล่อยน้ําในเวลากลางคืน ระบุสาเหตุที่อาจทําให้ระดับน้ําด้านท้ายเขื่อนเพิ่มสูงขึ้น มีปัจจัยเสริมจากฝนที่ตกในพื้นที่ท้ายเขื่อนช่วง 11 – 14 ต.ค.
วันที่ 15 ตุลาคม 2560 นายสมเกียรติ ประจําวงษ์ อธิบดีกรมชลประทาน กระทรวงเกษตรและสหกรณ์ ชี้แจงกรณีข่าวประชาชนได้รับผลกระทบจากการระบายน้ําเขื่อนเจ้าพระยา ตามที่เพจพลเมืองต่อต้าน Single Gateway / เว็บไซต์ข่าวช่อง 8 ได้นําเสนอว่า ประชาชน 3 ตําบลใน อ.สรรพยา จ.ชัยนาท ได้รับผลกระทบจากการที่เขื่อนเจ้าพระยาต้องปรับเพิ่มการระบายน้ําให้อยู่ในเกณฑ์ 2,600 ลบ.ม./วินาที ตามแผนของกรมชลประทาน และมักจะเร่งปล่อยน้ําปริมาณมาก ๆ ในช่วงเวลากลางคืน ทําให้น้ําไหลข้ามแนวกระสอบทรายเข้าชุมชนโดยชาวบ้านไม่ทราบ จึงเรียกร้องให้เขื่อนเจ้าพระยาปรับการระบายน้ําเฉพาะเวลากลางวัน เพื่อให้ประชาชนสามารถช่วยกันป้องกันน้ําท่วมได้ พร้อมขอให้กรมชลประทานยืนยันว่าจะระบายน้ําไม่เกิน 2,600 ลบ.ม./วินาที นั้น
อธิบดีกรมชลประทาน ได้ชี้แจงข้อเท็จจริงว่า กรมชลประทานได้ควบคุมการระบายน้ําผ่านเขื่อนเจ้าพระยาอยู่ในเกณฑ์ 2,600 ลบ.ม./วินาที โดยคงระดับน้ําเหนือเขื่อนเจ้าพระยาที่ระดับ +16.80 ม.รทก. และใช้ระบบชลประทานเพิ่มการรับน้ําเข้าฝั่งตะวันตกและฝั่งตะวันออก ปัจจุบันรับน้ํารวมทั้งสองฝั่ง 531 ลบ.ม./วินาที ซึ่งการระบายน้ําผ่านเขื่อนเจ้าพระยาเป็นไปตามแผนฯ ไม่ได้มีการเร่งปล่อยน้ําผ่านท้ายเขื่อนเจ้าพระยาหรือปล่อยน้ําในเวลากลางคืนแต่อย่างใด ส่วนปริมาณน้ําที่ไหลผ่านเขื่อนเจ้าพระยา 2,600-2,616 ลบ.ม./วินาที อยู่ในช่วงตั้งแต่เช้าวันที่ 14-15 ตุลาคม 2560 และระดับน้ําท้ายเขื่อนเจ้าพระยา(C.13) ณ เวลา 06.00 น. ตั้งแต่วันที่ 12 -15 ตุลาคม 2560 มีระดับน้ําเพิ่มสูงขึ้นรวม 18 ซม.
สําหรับสาเหตุที่อาจจะทําให้ระดับน้ําด้านท้ายเขื่อนเจ้าพระยาเพิ่มสูงขึ้น มีปัจจัยเสริมจากปริมาณฝนที่ตกในพื้นที่ด้านท้ายเขื่อนเจ้าพระยา ในช่วงวันที่ 11 – 14 ตุลาคม 2560 ที่ผ่านมา ซึ่งมีฝนตกในช่วงบ่ายถึงค่ํามาตลอด ทําให้มีปริมาณน้ําไหลลงมาเติมในแม่น้ําเจ้าพระยาได้
ทั้งนี้ แนวทางการระบายน้ําผ่านเขื่อนเจ้าพระยา ตลอดจนสถานการณ์น้ํารายวัน กรมชลประทาน ได้มีการรายงานและประสานงานกับจังหวัดชัยนาท สํานักงานป้องกันและบรรเทาสาธารณะภัยจังหวัดชัยนาท ฝ่ายความมั่นคงและองค์กรปกครองส่วนท้องถิ่นในพื้นที่ เพื่อให้รับทราบและสร้างความเข้าใจให้กับประชาชนในพื้นที่ที่จะได้รับผลกระทบมาโดยตลอด
---------------------------------
รัฐบาลไทย-ข่าวทำเนียบรัฐบาล-กสร. ผุดไอเดียเสริมท่องเที่ยวเข้มแข็ง สร้างความปลอดภัยในสถานบริการ
วันจันทร์ที่ 18 ธันวาคม 2560
กสร. ผุดไอเดียเสริมท่องเที่ยวเข้มแข็ง สร้างความปลอดภัยในสถานบริการ
กรมสวัสดิการและคุ้มครองแรงงาน (กสร.) เสริมความรู้เรื่องความปลอดภัยในการทํางานให้นายจ้าง ลูกจ้างสถานบริการ ป้องกันและลดความสูญเสียจากอุบัติเหตุร้ายแรง เสริมความเข้มแข็งให้อุตสาหกรรมท่องเที่ยวไทย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า อุตสาหกรรมท่องเที่ยวเป็นอุตสาหกรรมที่ทํารายได้ให้กับประเทศไทยในลําดับต้น ๆ สิ่งสําคัญที่จะพัฒนาอุตสาหกรรมท่องเที่ยวให้มีความเข้มแข้งยั่งยืน นอกจากวัฒนธรรมและความสวยงามของสถานที่ท่องเที่ยวต่าง ๆ แล้ว ความปลอดภัยของผู้ใช้บริการสถานประกอบกิจการประเภทสถานบริการที่เกี่ยวข้องกับการท่องเที่ยว เช่น โรงแรม ร้านอาหาร ห้างสรรพสินค้า สถานบันเทิง ก็เป็นส่วนสําคัญที่จะสร้างความเชื่อมั่นให้กับนักท่องเที่ยว เพื่อสร้างเสริมความปลอดภัยในกิจการดังกล่าว กสร. ได้จัดทําโครงการพัฒนาศักยภาพการบริหารจัดการด้านความปลอดภัย อาชีวอนามัย และสภาพแวดล้อมในการทํางานในสถานบริการอย่างยั่งยืน โดยมุ่งเน้นให้เจ้าของสถานบริการ ลูกจ้าง และผู้เกี่ยวข้องมีความรู้ ความเข้าใจในเรื่องความปลอดภัยอาชีวอนามัย และสภาพแวดล้อมในการทํางาน และสามารถนําไปบริหารจัดการให้สถานประกอบกิจการ เกิดความปลอดภัยทั้งในส่วนของลูกจ้าง ผู้ปฏิบัติงาน และผู้มาใช้บริการสามารถป้องกันและลดความสูญเสียจากอุบัติเหตุร้ายแรง เช่น อัคคีภัย หรืออุบัติภัยอื่น ๆ ได้ โดยในปีงบประมาณ 2561 ตั้งเป้าให้ความรู้แก่นายจ้าง ลูกจ้างและผู้เกี่ยวข้องจากสถานบริการต่าง ๆ ทั่วประเทศ จํานวน 2,400 คน
อธิบดีกรมสวัสดิการและคุ้มครองแรงงาน กล่าวเพิ่มเติมว่า โครงการพัฒนาศักยภาพการบริหารจัดการด้านความปลอดภัย อาชีวอนามัย และสภาพแวดล้อมในการทํางานในสถานบริการอย่างยั่งยืน นอกจะเป็นการป้องกันและลดการประสบอันตรายที่อาจเกิดขึ้นในสถานประกอบกิจการประเภทบริการแล้วยังเป็นการยกระดับสถานบริการของประเทศไทยให้ก้าวเข้าสู่มาตรฐานสากลด้านความปลอดภัย อาชีวอนามัย และสภาพแวดลอมในการทํางาน รวมทั้งเสริมสร้างความเข้มแข็งให้กับอุตสาหกรรมท่องเที่ยวอีกทางหนึ่งด้วยผู้สนใจเข้าร่วมโครงการสอบถามได้ที่ กองความปลอดภัยแรงงาน กรมสวัสดิการและคุ้มครองแรงงาน โทรศัพท์ 0 2448 9128
รัฐบาลไทย-ข่าวทำเนียบรัฐบาล-ผลงานสำคัญในรอบ 1 ปี (2562-2563)   กระทรวงคมนาคม
วันจันทร์ที่ 10 สิงหาคม 2563
ผลงานสําคัญในรอบ 1 ปี (2562-2563)   กระทรวงคมนาคม
กรมเจาท่า และการท่าเรือแห่งประเทศไทย
หนึ่งปีที่ผ่านมา กรมเจาท่า และการท่าเรือแห่งประเทศไทย โดยบริหารตามแนวนโยบายที่มุ่งเน้นส่งเสริมการพัฒนาระบบขนส่งทางน้ําและพาณิชยนาวีให้มีการเชื่อมต่อกับระบบขนส่งอื่นๆ ทั้งการขนส่งผู้โดยสารสินค้า ท่ารือ อู่เรือ กองเรือไทยและกิจกรรมเกี่ยวเนื่อง เพื่อให้ประชาชนได้รับความสะดวก รวดเร็ว ทั่วถึงและปลอดภัย ตลอดจนการสนับสนุนภาคการส่งออกให้มีความเข้มแข็ง รวมทั้งการช่วยรักษาสภาพทางชลศาสตร์ที่ช่วยบรรเทาปัญหาอุทกภัยและภัยแล้งได้อีกทางหนึ่ง และการเขจ้มงวดในมาตรการป้องกันการแพร่ของไวรัสโคโรน่า (Covid-19) การประชาสัมพันธให้ประชาชนได้รับทราบ ดําเนินการตาม IUU พัฒนาโครงสร้างพื้นฐานทางน้ําอย่างต่อเนื่อง การเตรียมความพร้อมสําหรับการตรวจประเมินของ IMO ใน 64 เพื่อบรรลุสําเร็จทั่วโลก อันเป็นมาตรการหนึ่งในการส่งเสริมความปลอดภัยทางทะเล และการคุ้มครองสิ่งแวดล้อมทางทะเล เป็นต้น